Paschal Donohoe

Paschal Donohoe, naskiĝinta  en Dublino (Irlando), estas irlanda politikisto. Ekde 2020, li estas la prezidanto de la Eŭrogrupo.

 Biografio 
 Junaĝo 
Paschal Donohoe naskiĝis en Phibsborough, setlejo en la norda parto de Dublino. Li finis parton de sia edukado ĉe la Katolika Kolegio de Sankta Declan, antaŭ ol ricevi stipendion al Kolegio Triunuo, Dublino. Li studis politikon kaj ekonomion tie kaj servis kiel sekretario de la Universitata Filozofia Societo, debata kaj gazetlegada asocio.

Donohoe estis elektita de la multnacia kompanio Procter & Gamble en Unuiĝinta Reĝlando por sia rapida trejnada programo. Li pasigis ses jarojn laborante en la UR kaj iĝis Direktoro pri Vendoj kaj Merkatado. En 2003, li revenis al Irlando por daŭrigi politikan karieronKiu estas Paschal Donohoe, la nova prezidanto de Eŭrogrupo? (arkivo) ĉe L'Express, 10-a de julio 2020.

 Politika kariero 
Li estis ministro pri transporto, turismo kaj sporto de 2014 ĝis 2016 en la registaro de Enda Kenny poste ministro pri publikaj elspezoj kaj reformoj de 2016 ĝis 2020. Li estis ministro pri financoj de Irlando ekde 2017.

La 9-an de julio 2020, Paschal Donohoe estis elektita prezidanto de la Eŭrogrupo, sukcedante sian portugalan samrangulon Mário CentenoLa irlanda Donohoe elektita prezidanto de Eŭrogrupo (arkivo) ĉe LeMonde.fr, 9-a de julio 2020. Post sia elekto, li deklaris "Kiel prezidanto, mi klopodos konstrui pontojn inter ĉiuj membroj de la Eŭrozono kaj aktive okupiĝi kun ili por certigi, ke ni aliru konsentan aliron al la relanĉo de niaj ekonomioj kaj niaj socioj."

En 2021, li esprimis sian malakcepton al la plano de usona prezidanto Joe Biden fiksi mondan kompanian imposton de 15%Minimuma monda imposto: Irlando rifuzas la usonan proponon (arkivo) ĉe La Presse 25-a de majo 2021, Irlando aplikanta pli malaltan imposton por fari sin pli alloga por multnaciaj kompanioj.

 Referencoj 

Kategorio:Irlandaj politikistoj
Kategorio:Irlandaj ministroj pri financoj
Kategorio:Irlandaj ministroj pri transporto
Kategorio:Prezidantoj de Eŭrogrupo